open-index/open-wikipedia-markdown huggingface dataset:
Ж

**Zhe** (Ж, ж) เป็นอักษรหนึ่งในอักษรซีริลลิก ที่ใช้แทนเสียง  เหมือนเสียง s ในคำว่า treasure ของภาษาอังกฤษ หรือ ż ในภาษาโปแลนด์

Zhe เป็นอักษรตัวที่ 7 ของภาษาบัลแกเรีย เป็นอักษรตัวที่ 8 ของภาษาเบลารุส ภาษามาซิโดเนีย ภาษารัสเซีย และภาษาเซอร์เบีย และเป็นอักษรตัวที่ 9 ของภาษายูเครน อักษรตัวนี้ยังใช้ในกลุ่มภาษาอื่นที่ไม่ใช่สลาวิกเป็นส่วนใหญ่ ซึ่งออกเสียงเป็น   หรือ  ในอักษรซีริลลิกโบราณ Ж เป็นอักษรตัวที่ 7 มีชื่อเดิมคือ *živěte* แต่ไม่มีค่าของเลขซีริลลิก

left|100px|thumb|กบที่มีลักษณะ คล้ายอักษร Ж
ปัจจุบันยังไม่ทราบว่าอักษรนี้มีพัฒนาการมาอย่างไร เนื่องจากไม่มีอักษรกรีก หรืออักษรละติน หรืออักษรในภาษาอื่นที่คล้ายกันเลย แม้ว่าจะมีอักษรกลาโกลิต Zhivete ในสมัยก่อนที่ใช้แทนเสียง  และมีรูปร่างคล้ายกันก็ตาม (รูปภาพ: 14px) อย่างไรก็ตาม จุดกำเนิดของ Zhivete นั้นยังคลุมเครือเหมือนอักษรกลาโกลิตอื่นๆ ความเป็นไปได้อย่างหนึ่งคือ อักษร Zhe อาจประกอบด้วยอักษรฮีบรู Shin (ש) สองอันต่อกันโดยที่ส่วนล่างกลับหัว ซึ่งอักษรฮีบรูตัวนี้เป็นต้นกำเนิดของ Sha (Ш, ш) อยู่แล้ว

อักษร Zhe บ่อยครั้งมักจะถูกถ่ายอักษรเป็น zh หรือ zx ซึ่งพบได้ยากกว่า เว้นแต่ภาษาเซอร์เบีย ภาษามาซิโดเนีย และระบบการถ่ายทอดอักษรบางระบบของภาษาบัลแกเรีย จะใช้ ž หรือ z แทน

อักษร Zhe ยังเป็นอักษรตัวแรกสำหรับเยาวชนที่ต้องการศึกษากลุ่มภาษาสลาวิก เนื่องจากอักษรตัวนี้มีลักษณะคล้ายลูกอ๊อดของกบในช่วงเปลี่ยนรูปร่าง อีกทั้งในกลุ่มภาษาเหล่านี้ คำที่มีความหมายว่า กบ หรือ ลูกอ๊อด จะเขียนเป็น жаба *(zhaba จาบา)* อีกด้วย

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
Э

**E** หรือ **E Oborotnoye** (Э, э) เป็นอักษรหนึ่งในอักษรซีริลลิก มีใช้ในภาษารัสเซียและภาษาในกลุ่มสลาวิกเป็นส่วนมาก ยกเว้นภาษายูเครน อักษรนี้ใช้แทนเสียงสระ // (เอ)

### ภาษาคาซัค
ในภาษาคาซัค เรียกว่า (เอ) นำอักษรละตินโดย É ที่มีAcute accent ใช้แทน /e/

## การเปรียบเทียบอักษร

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
ผีหิ้ง

**ผีหิ้ง** เป็นพิธีกรรมในการเรียกผีบรรพบุรุษของชาวชอง มีที่มาจากการเล่นเชิญผีของเด็กเลี้ยงควาย จนกลายเป็นพิธีกรรมสำคัญในการติดต่อกับบรรพบุรุษที่ล่วงลับไปแล้ว และเป็นพิธีที่ทำให้ญาติพี่น้องได้มาพบปะกัน
## การเตรียมพิธี
บ้านที่จัดให้มีการเชิญผีหิ้ง ต้องมีบริเวณเพียงพอให้ญาติๆ เข้ามารวมตัวกันได้ มีหิ้งแบบหิ้งพระสมัยโบราณ บนหิ้งมีขนมต้ม ขนมเทียน เหล้าและเนื้อสัตว์ต่างๆ แขวนรูปช้าง รูปม้าไว้ คนทรงผีต้องเป็นผู้หญิง ใช้ด้ายขาวที่โยงจากหิ้งเคียนรอบหัว ปักดอกไม้ไว้รอบ ทั้งนี้ ครูหมอผีจะเป็นคนเชิญผี โดยเชิญได้ปีละ 1 ครั้งๆละ 12 ผี เท่านั้น
## การเชิญผี
ครูหมอผีร้องเพลงเชิญผี โดยมี โทน กรับ ฉิ่ง ตีเป็นจังหวะ เมื่อเชิญผีมาแล้ว คนทรงผีลุกขึ้นเต้นรำ กินอาหารที่อยู่บนหิ้งจนอิ่ม จากนั้นจะล้มตัวลงบนตักของครูหมอผีๆ จะเป่ากระหม่อมด้วยคาถาใช้ข้าวสารเสก คนทรงผีจะลุกขึ้น พูดคุยกับลูกหลานด้วยกิริยาเหมือนคนที่ถูกเชิญมาเมื่อยังมีชีวิต เมื่อพูดคุยกันพอแล้ว ผีตัวแรกออกไป ผีตัวอื่นเข้ามาจนครบ 12 ผี จึงสิ้นสุดการเชิญด้วยการร้องเพลงส่งผี
## กำหนดการเชิญ
นิยมเชิญในช่วงกลางคืน ตั้งแต่เดือนห้าถึงเดือนหก โดยจะบอกญาติทั้งหมดให้มาร่วมงาน
## ผีโรง
ต่างจากผีหิ้งคือ นิยมเชิญตอนกลางวัน ต้องตั้งโรงนอกบ้านบนพื้นดิน ของแขวนหน้าโรงเป็นเรือ หรือ เครื่องบิน

## อ้างอิง

* พระครูธรรมสรคุณ (เขียน ขนฺธสโร). อารยธรรมชอง จันทบุรี ใน อารยธรรมชองจันทบุรี และอาณาจักรจันทบูร เมืองเพนียต. กทม. โรงพิมพ์ไทยรายวัน. 2541.

หิง
ภูเขาไฟฮาเลอาคาลา

thumb|250px|right
**ภูเขาไฟฮาเลอาคาลา**(Haleakala) คำว่าฮาเลคาลา มาจาภาษาโพลินีเซียน หมายความว่า "บ้านแห่งพระอาทิตย์" มีความสูงกว่า 3000 เมตร ตั้งอยู่บนเกาะเมาอีซึ่งเป็นเกาะใหญ่อันดับสองในหมู่เกาะฮาวาย บนยอดภูเขาไฟเป็นหุบเขาขนาดใหญ่และเป็นอุทยานแห่งชาติฮาเลอาคาลานับเป็นหุบภูเขาไฟที่สูงและใหญ่ที่สุดในโลก หุบภูเขาไฟมีเส้นรอบวงกว้างถึง 32 กิโลเมตร ซึ่งต่างจากภูเขาไฟอื่น เพราะว่าแต่ละด้านไม่เท่ากัน ทางด้านตะวันออกจะถูกกัดกร่อนมากกว่าจนเป็นหุบเขา ปากหุบเขากว้าง 11 กิโลเมตร มีเนื้อที่บนหุบเขากว่า 49 ตารางกิโลเมตร ประกอบไปด้วยป่า ทะเลทราย ทุ่งหญ้าปศุสัตว์ และทะเลสาบ ทางด้านตะวันตกและด้านใต้เป็นพื้นที่แห้งแล้ง พื้นผิวเป็นทรายหลากสี มีกองเถ้าสีแดงรวม 16 กอง ตั้งกระจายรอบๆ บางเถ้าสูงกว่า 306 เมตร ภูเขาไฟฮาเลอาคาลา ระเบิดครั้งสุดท้ายเมื่อปี ค.ศ 1790 อุณหภูมิเฉลี่ยบนยอดเขา 5-15 องศา อาการเย็นสบายตลอดปี

## ความเชื่อของชาวพื้นเมือง
ชาวพื้นเมืองบนเกาะเชื่อกันว่า ครั้งหนึ่งพระอาทิตย์รู้สึกง่วง และอยากกลับไปนอนจึงรีบลอยข้ามท้องฟ้า เป็นเหตุให้เกาะได้รับแสงสว้างไม่กี่ชั่วโมง ฮินา มารดาของเทพเจ้าเมาอีโกรธมาก เพราะวันที่สั้นลงทำให้ผ้าที่ทำจากเปลือกไม้ของนางไม่แห้งสนิท เทพเจ้าเมาอีจึงคิดอุบายขึ้น โดยใช้ใยมะพร้าวถึกเป็นเชือก จากนั้นก็นอนรอเวลาที่พระอาทิตย์จะขึ้นเหนือยอดเขาฮาเลอาคาลา เมื่อพระอาทิตย์ขึ้น เทพเจ้าเมาอีจึงโยนบ่วงคล้องรัศมีที่เพิ่มโผล่ขึ้นมา ทำให้จับพระอาทิตย์ได้ พระอาทิตย์สัญญาว่าต่อไปจะลอยผ่านเกาะนี้อย่างช้าๆเพื่อให้ฮินาและชาวเกาะได้รับแสงอาทิตย์ตลอดวัน
หุบเขาบนภูเขาไฟฮาเลอาคาลา มีความสำคัญต่อประเพณีและวัฒนธรรมของชาวเกาะ พวกชาวพื้นเมืองเคยนำอาหารไปวางที่หุบเขาเพื่อบวงสรวงเทพเจ้า และเคยเป็นที่ทำพิธีฝังศพของบรรดาหัวหน้าเผ่าชาวเกาะฮาวายอีกด้วย
## พืชพรรณ
ต้นซิลเวอร์ซอร์ด|thumb|150px|left
มีต้นไม่เพียงไม่กี่ชนิดที่ขึ้นได้แต่ยังพอมีหญ้าและพุ่มไม้ที่หยั่งรากบนเถ้าถ่านภูเขาไฟได้ มีต้นซิลเวอร์ซอร์ด ซึ่งเป็นต้นอีกชนิดที่สามารถอยู่ได้ มีลักษณะลำต้นอวบหน้า อาจสูงได้ถึง 2 เมตร หลังจากขึ้นจะโตอยู่ได้ราว 20 ปี เป็นต้นที่มีดอกสีม่วงสวยงาม หลังจากออกดอกแล้วต้นก็จะตาย และเป็นพืชคุ้มครองอีกด้วย นอกจากนี้ยังมีสัตว์อื่นๆที่อาศัยอยู่เช่น แพะ หมู นกทะเลเพเทร็ล และ ห่านฮาวาย

ฮาเลอาคาลา
ปราสาทศีขรภูมิ

**ปราสาทศีขรภูมิ** หรือ **ปราสาทระแงง**  ตั้งอยู่ข้างวัดบ้านปราสาท บ้านปราสาท ตำบลระแงง อำเภอศีขรภูมิ จังหวัดสุรินทร์ ปราสาทหลังนี้เป็นปราสาทที่งดงามที่สุดในจังหวัดสุรินทร์ โดยสมเด็จพระเจ้าบรมวงศ์เธอ กรมพระยาดำรงราชานุภาพ และพระธิดาทั้ง 3 (มี หม่อมเจ้าพูนพิศมัย ดิศกุล เป็นต้น) ได้เดินทางมาเยือนเมื่อ มกราคม - กุมภาพันธ์ 2472 (นับอย่างใหม่ต้องปี พ.ศ. 2473) และได้ถูกรวมเข้ากันกับอุทยานประวัติศาสตร์กลุ่มปราสาทตาเมือนและปราสาทศีขรภูมิ

## ประวัติ
จากลักษณะทางศิลปกรรม สันนิษฐานว่าสร้างราวพุทธศตวรรษที่ 17 เป็นศาสนสถานในลัทธิไศวนิกาย และในพุทธศตวรรษที่ 22 มีการบูรณะเพิ่มเติมที่องค์ปราสาทแถวหลังฝั่งทิศใต้ เป็นแบบศิลปะล้านช้าง และยังมีจารึกอักษรธรรมปรากฏอยู่ ณ ปราสาทหลังนี้ 

ปี พ.ศ. 2531 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงนำ พระอาจารย์ของนักเรียนนายร้อย จปร. ได้มาศึกษาที่โบราณสถานแห่งนี้ และก็ได้มีการบูรณะปราสาทศีขรภูมิ ให้ดูงามเด่นเป็นสง่าน่าภาคภูมิใจแก่แขกบ้านแขกเมืองที่มาเยือนเมืองปราสาทหินโบราณแห่งนี้

## ลักษณะทางสถาปัตยกรรม
ปราสาทศีขรภูมิมีลักษณะเป็นปรางค์หมู่ 5 องค์ เป็นปราสาทก่ออิฐไม่สอปูน ตั้งอยู่บนฐานศิลาแลงเดียวกัน โดยตัวฐานก่อด้วยศิลาแลงกว้าง 25 เมตร ยาว 26 เมตร สูง 1.5 เมตร โดยมีคูน้ำกว้าง 125 เมตร ล้อมรอบสามด้าน โดยเว้นด้านตะวันออกอันเป็นทางเข้าไว้ 

ปรางค์ประธานสูงประมาณ 32 เมตร ทับหลังเป็นภาพพระศิวนาฏราชสิบกร ทรงฟ้อนรำอยู่เหนือเกียรติมุข ภายใต้วงโค้งลายท่อนมาลัย ซึ่งสลักเป็นภาพพระคเณศ พระพรหม พระวิษณุ และพระอุมาโดยทับหลังชิ้นนับเป็นทับหลังที่มีความสวยงามและสมบูรณ์ที่สุดชิ้นหนึ่งของเมืองไทย บริเวณเสากรอบประตูสลักเป็นรูปนางอัปสรถือดอกบัว และทวารบาลยืนกุมกระบอง ซึ่งนางอัปสราที่ปราสาทศีขรภูมินี้มีลักษณะคล้ายกับนางอัปสราที่ปราสาทนครวัด ประเทศกัมพูชา ซึ่งไม่พบที่ปราสาทศิลปะเขมรโบราณแห่งใดอีกเลยในประเทศไทย พบที่ปราสาทศีขรภูมิเพียงแห่งเดียวเท่านั้น

## อ้างอิง

* กรมศิลปากร, **ปราสาทศีขรภูมิ** . (ป้ายประชาสัมพันธ์)
* 
* 

## แหล่งข้อมูลอื่น

* ข้อมูลปราสาทศรีขรภูมิ จังหวัดสุรินทร์
* ปราสาทศรีขรภูมิ

หมวดหมู่:สิ่งก่อสร้างในพุทธศตวรรษที่ 17
ศีขรภูมิ
ศีขรภูมิ
หมวดหมู่:สิ่งก่อสร้างในอำเภอศีขรภูมิ
อำเภอหล่มเก่า

**หล่มเก่า** เป็นอำเภอหนึ่งของจังหวัดเพชรบูรณ์ เป็นอำเภอที่ตั้งอยู่เหนือสุดของจังหวัด ส่วนใหญ่เป็นพื้นที่ราบสลับกับพื้นที่สูง จุดที่สูงที่สุดคือ ภูทับเบิก ซึ่งสูง 1,768 เมตรจากระดับน้ำทะเล

## ที่ตั้งและอาณาเขต
อำเภอหล่มเก่าตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอด่านซ้าย (จังหวัดเลย) มีสันภูไม้แดง สันภูแปหนอง สันภูซำบุ่น สันภูกะโร สันภูหินกลอย สันภูผาผึ้ง และสันภูเพียง เป็นเส้นแบ่งเขต
* **ทิศตะวันออก** ติดต่อกับอำเภอภูหลวง (จังหวัดเลย) และอำเภอน้ำหนาว มีสันภูไม้แดง และสันภูอีหม้อ เป็นเส้นแบ่งเขต
* **ทิศใต้** ติดต่อกับอำเภอหล่มสักและอำเภอเขาค้อ มีสันภูโคก สันภูขี้ไก่ แนวแปลงที่ดิน ห้วยคำขาด สันเขาน้ำก้อใหญ่ สันภูกกม่วง ในอุทยานแห่งชาติเขาค้อ สันเขาผาตัด สันเขาตั๋วเพ่ง และสันเขาตั๋วกอง เป็นเส้นแบ่งเขต
* **ทิศตะวันตก** ติดต่อกับอำเภอด่านซ้าย (จังหวัดเลย) มีห้วยน้ำหมันเป็นเส้นแบ่งเขต

## ประวัติ
เมืองหล่มเก่าปรากฏขึ้นครั้งแรกในรัชกาลของพ่อขุนรามคำแหงมหาราชในชื่อว่า "เมืองหล่ม" ทั้งนี้ ชื่อเดิมของอำเภอหล่มเก่ามีระบุชื่อเดิมของเมืองไว้ ซึ่งมีชื่อ เมืองลุ่ม เมืองลม เมืองลุมบาจาย และเมืองหล่ม  เมื่อย่างเข้าสู่สมัยรัตนโกสินทร์ เมืองหล่มเก่านี้เป็นกลายเป็นเมืองของชาวลาวขนาดใหญ่ และเมื่อมีการอพยพจากหลวงพระบางมากยิ่งขึ้น จึงได้มีการตั้งเมืองใหม่บริเวณทางใต้ของเมืองหล่มเก่า ซึ่งก็คือ เมืองหล่มสักในปัจจุบัน

อำเภอหล่มเก่าได้มีการแยกการปกครองจัดตั้งตำบลใหม่ ดังนี้

* พ.ศ. 2519 ตั้งตำบลตาดกลอย แยกออกจากตำบลศิลา ตำบลหล่มเก่า และตำบลน้ำหนาว
* พ.ศ. 2521 ตั้งตำบลหลักด่าน แยกออกจากตำบลตาดกลอย

ซึ่งต่อมาตำบลน้ำหนาวและตำบลหลักด่าน ได้แยกจัดตั้งเป็น **กิ่งอำเภอน้ำหนาว** โดยให้อยู่ในการดูแลของอำเภอหล่มเก่า เมื่อ ปี พ.ศ. 2521 ซึ่งต่อมาได้จัดตั้งตำบลวังกวางและตำบลโคกมน ซึ่งแยกออกจากตำบลน้ำหนาว และได้ยกฐานะเป็นอำเภอน้ำหนาวเมื่อปี พ.ศ. 2534

## การแบ่งเขตการปกครอง
### การปกครองส่วนภูมิภาค
อำเภอหล่มเก่าแบ่งพื้นที่การปกครองออกเป็น 9  ตำบล 99 หมู่บ้าน ได้แก่

### การปกครองส่วนท้องถิ่น
ท้องที่อำเภอหล่มเก่าประกอบด้วยองค์กรปกครองส่วนท้องถิ่น 10 แห่ง ได้แก่
* **[[เทศบาลตำบลหล่มเก่า]]** ครอบคลุมพื้นที่บางส่วนของตำบลหล่มเก่า
* **องค์การบริหารส่วนตำบลหล่มเก่า** ครอบคลุมพื้นที่ตำบลหล่มเก่า (นอกเขตเทศบาลตำบลหล่มเก่า)
* **องค์การบริหารส่วนตำบลนาซำ** ครอบคลุมพื้นที่ตำบลนาซำทั้งตำบล
* **องค์การบริหารส่วนตำบลหินฮาว** ครอบคลุมพื้นที่ตำบลหินฮาวทั้งตำบล
* **องค์การบริหารส่วนตำบลบ้านเนิน** ครอบคลุมพื้นที่ตำบลบ้านเนินทั้งตำบล
* **องค์การบริหารส่วนตำบลศิลา** ครอบคลุมพื้นที่ตำบลศิลาทั้งตำบล
* **องค์การบริหารส่วนตำบลนาแซง** ครอบคลุมพื้นที่ตำบลนาแซงทั้งตำบล
* **องค์การบริหารส่วนตำบลวังบาล** ครอบคลุมพื้นที่ตำบลวังบาลทั้งตำบล
* **องค์การบริหารส่วนตำบลนาเกาะ** ครอบคลุมพื้นที่ตำบลนาเกาะทั้งตำบล
* **องค์การบริหารส่วนตำบลตาดกลอย** ครอบคลุมพื้นที่ตำบลตาดกลอยทั้งตำบล

### สถานที่ท่องเที่ยว
***[[ภูทับเบิก]]** จุดที่สูงที่สุดในจังหวัดเพชรบูรณ์
***วัดป่าภูทับเบิก**
***วัดศรีมงคล (วัดนาทราย)** วัดเก่าแก่ที่มีประวัติยาวนานคู่เมืองเพชรบูรณ์มาช้านาน สร้างขึ้นในปี พ.ศ. 2358 หรือสมัยอยุธยาตอนปลาย


หล่มเก่า
อำเภอเมืองสตูล

**เมืองสตูล** (มลายูไทรบุรี: ستول ; Satul, สะตุล) เป็นอำเภอศูนย์กลางการปกครอง การบริหาร การศึกษา และเศรษฐกิจของจังหวัด และยังเป็น 1 ใน 2 อำเภอของจังหวัดที่มีอาณาเขตติดต่อกับประเทศมาเลเซีย

## ที่ตั้งและอาณาเขต
อำเภอเมืองสตูลเป็นอำเภอทางใต้สุดของประเทศไทยด้านชายฝั่งมหาสมุทรอินเดีย มีพื้นที่ปกครองทั้งบนบกและในทะเล สำหรับอาณาเขตทางบกติดต่อกับเขตการปกครองข้างเคียงดังนี้
* **ทิศเหนือ** ติดต่อกับอำเภอท่าแพและอำเภอควนโดน
* **ทิศตะวันออก** ติดต่อกับรัฐปะลิส (ประเทศมาเลเซีย)
* **ทิศใต้** ติดต่อกับรัฐปะลิส (ประเทศมาเลเซีย)
* **ทิศตะวันตก** จรดช่องแคบมะละกา

## การแบ่งเขตการปกครอง
### การปกครองส่วนภูมิภาค
อำเภอเมืองสตูลแบ่งพื้นที่การปกครองออกเป็น 12 ตำบล 70 หมู่บ้าน ได้แก่

### การปกครองส่วนท้องถิ่น
ท้องที่อำเภอเมืองสตูลประกอบด้วยองค์กรปกครองส่วนท้องถิ่น 14 แห่ง ได้แก่
* **[[เทศบาลเมืองสตูล]]** ครอบคลุมพื้นที่ตำบลพิมานทั้งตำบล
***[[เทศบาลตำบลฉลุง]]** ครอบคลุมพื้นที่บางส่วนของตำบลฉลุง
* **[[เทศบาลตำบลเจ๊ะบิลัง]]** ครอบคลุมพื้นที่บางส่วนของตำบลเจ๊ะบิลัง
* **เทศบาลตำบลคลองขุด** ครอบคลุมพื้นที่ตำบลคลองขุดทั้งตำบล
* **เทศบาลตำบลบ้านควน** ครอบคลุมพื้นที่ตำบลบ้านควนทั้งตำบล
* **องค์การบริหารส่วนตำบลควนขัน** ครอบคลุมพื้นที่ตำบลควนขันทั้งตำบล
* **องค์การบริหารส่วนตำบลฉลุง** ครอบคลุมพื้นที่ตำบลฉลุง (เฉพาะนอกเขตเทศบาลตำบลฉลุง)
* **[[ตำบลเกาะสาหร่าย|องค์การบริหารส่วนตำบลเกาะสาหร่าย]]** ครอบคลุมพื้นที่ตำบลเกาะสาหร่ายทั้งตำบล
* **องค์การบริหารส่วนตำบลตันหยงโป** ครอบคลุมพื้นที่ตำบลตันหยงโปทั้งตำบล
* **องค์การบริหารส่วนตำบลเจ๊ะบิลัง** ครอบคลุมพื้นที่ตำบลเจ๊ะบิลัง (เฉพาะนอกเขตเทศบาลตำบลเจ๊ะบิลัง)
* **องค์การบริหารส่วนตำบลตำมะลัง** ครอบคลุมพื้นที่ตำบลตำมะลังทั้งตำบล
* **องค์การบริหารส่วนตำบลปูยู** ครอบคลุมพื้นที่ตำบลปูยูทั้งตำบล
* **องค์การบริหารส่วนตำบลควนโพธิ์** ครอบคลุมพื้นที่ตำบลควนโพธิ์ทั้งตำบล
* **องค์การบริหารส่วนตำบลเกตรี** ครอบคลุมพื้นที่ตำบลเกตรีทั้งตำบล

## แหล่งข้อมูลอื่น

## อ้างอิง


เมืองสตูล
หมวดหมู่:เขตแดนไทย–มาเลเซีย
จิต

**จิต** () คือ ความรู้สึกนึกคิด เชาว์ปัญญา ความสำนึก ความมีสติ แต่ความคิดเป็นองค์ประกอบสำคัญของจิตใจที่สามารถรู้เห็นได้ กำกับและควบคุมอย่างชัดเจน บางครั้งจึงใช้คำว่า "ความคิด" แทน 

จิต หมายถึง จงจิตร  

มีทฤษฎีหลายทฤษฎีที่กล่าวถึงการทำงานของจิต ทั้งจากเพลโต อริสโตเติล หรือแม้แต่นักปรัชญาชาวกรีกและอินเดีย ก่อนที่จะมีวิทยาศาสตร์ ทฤษฎีจะเน้นไปทางปรัชญาหรือศาสนา แต่ทฤษฎีสมัยใหม่ จะอาศัยวิทยาศาสตร์ในการอธิบายการทำงานของสมอง

## สุขภาพจิต
คือ ความสามารถของบุคคลที่จะปรับตัวให้มีความสุขอยู่กับสังคมและสิ่งแวดล้อมได้ดี มีสัมพันธภาพอันดีงามกับบุคคลอื่นและดำรงชีวิตอยู่ได้ด้วยความสมดุลอย่างสุขสบาย 
รวมทั้งสนองความสามารถของตนเองในโลกที่กำลังเปลี่ยนแปลงนี้ได้โดยไม่มีข้อขัดนนั่นเอง

## อารมณ์
หมายถึง การตอบสนองของจิตต่อสิ่งเร้า อาจแบ่งอารมณ์ออกเป็น 3 ประเภท
# อารมณ์ด้านบวก เช่น ดีใจ พอใจ
# อารมณ์ด้านลบ เช่น เสียใจ ผิดหวัง
# อารมณ์กลาง ๆ

## ความสัมพันธ์กับร่างกาย
ร่างกายและจิตมีความสัมพันธ์กัน โดยเมื่อใดที่ร่างกายตึงเครียด จะทำให้ระบบประสาทอัตโนมัติ ซิมพาเทติก ทำงานมากขึ้น ส่งผลให้ความดันโลหิตสูงขึ้น หัวใจเต้นเร็วขึ้น เลือดไหลเวียนมาเลี้ยงผิวหนังลดลง ตรงกันข้ามกับภาวะผ่อนคลายที่ระบบประสาท พาราซิมพาเทติก ทำงานมากขึ้นอย่างสมดุลจะทำให้ร่างกายหายใจช้าลง ชีพจรและความดันโลหิตลดลง มือเท้าอุ่นขึ้น

เมื่อเกิดความเครียด ร่างกายจะมีการเปลี่ยนแปลง เช่น ต่อมเหงื่อทำงานมากขึ้น ไตขับของเสียได้น้อยลง หัวใจเต้นเร็วและแรง เส้นเลือดในท้องและผิวหนังหดตัว อาหารจึงไม่ย่อย ภูมิต้านทานลดลง เกล็ดเลือดเกาะตัวเป็นลิ่มมากขึ้น ไขมันที่สะสมอยู่ในกล้ามเนื้อจะละลายออกมาอยู่ในสภาวะพร้อมใช้งาน ไขมันในเลือดจึงสูงขึ้น หากเครียดบ่อย ๆ จะอุดตันตามเส้นเลือด กลายเป็นโรคหัวใจและความดันโลหิตสูง จิตที่เครียดติดต่อกันนาน ๆ ทำให้ฮอร์โมน คอร์ติซอล เพิ่มขึ้น มีผลลดความว่องไวของระบบภูมิคุ้มกันร่างกาย ภูมิต้านทานที่ถูกกดไว้ ทำให้ป่วยง่าย ระบบทางเดินอาหารทำงานได้ไม่ดี เนื่องจากปกติ ร่างการจะสร้างเซลล์เคลือบกระเพาะอาหารและลำไส้เล็ก แต่ผลจากความเครียด ร่างกายจะไม่ซ่อมแซมตัวเอง จึงเกิดแผลในกระเพาะอาหาร

มีผลการวิจัยกล่าวว่า ผู้ที่มีความรู้สึกเกลียดชังหรือเป็นศัตรู ความดันจะสูงขึ้น 40 วินาที ส่วนความโกรธ ทำให้ความดันสูงขึ้น 80 วินาที

ความเจ็บป่วยที่มีผลต่อเนื่องมาจากจิต ทางการแพทย์เรียกว่า Psychosomatic  illness เช่น โรคความดันโลหิตสูง หลอดเลือดหัวใจ ไมเกรน หอบหืด ภูมิแพ้ โรคกระเพาะอาหาร ท้องเสีย

## อ้างอิง

## ดูเพิ่ม
* จิตวิทยา
* จิต (ศาสนาพุทธ)
* สภาพจิตใจ

หมวดหมู่:ภววิทยา
หมวดหมู่:จิตวิทยา
พระเจ้ามุนจงแห่งโชซ็อน

**พระเจ้ามุนจง**  (อักษรฮันกึล : 문종 อักษรฮันจา: 文宗, พ.ศ. 1957 – พ.ศ. 1995) เป็นกษัตริย์เกาหลีรัชกาลที่ 5 แห่งราชวงศ์โชซ็อนของประเทศเกาหลี เป็นพระราชโอรสพระองค์ใหญ่ในพระเจ้าเซจงมหาราช 

ต่อมาได้รับการสถาปนาขึ้นเป็นพระรัชทายาท หรือ **วังเซจา** (王世子 왕세자) เสด็จขึ้นครองราชย์ในช่วง พ.ศ. 1993 - พ.ศ. 1995 

พระเจ้ามุนจงทรงเป็นนักประดิษฐ์ตามแบบชางยองชิล โดยพระองค์ทรงมีส่วนร่วมในการประดิษฐ์มาตรวัดน้ำฝน และยังทรงประดิษฐ์เครื่องยิงธนูแบบเข็น (ฮวาชา)

พระเจ้ามุนจงทรงครองราชย์อยู่สองปีก็สวรรคตใน พ.ศ. 1995 จึงให้พระโอรสขึ้นครองราชย์เป็นพระเจ้าทันจง

## พระนามเต็ม
*พระเจ้ามุนจง  คงซุน ฮึมมยอง อินซุก ควางมุน ซองฮโย 
*문종공순흠명인숙광문성효대왕
*文宗恭順欽明仁肅光文聖孝大王

## พระบรมวงศานุวงศ์
*พระราชบิดา: พระเจ้าเซจงมหาราช (세종 世宗) (18 กันยายน ค.ศ. 1418 – 18 พฤษภาคม ค.ศ. 1450)
*พระราชมารดา: พระนางโซฮ็อน ตระกูลซิม แห่งชองซอง (소헌왕후 심씨, 昭憲王后 沈氏 (28 กันยายน ค.ศ. 1395 – 24 มีนาคม ค.ศ. 1446)

;พระราชินี พระสนม พระราชโอรส พระธิดา
*พระนางฮย็อนด็อก สกุลควอน แห่งอันดง  (현덕왕후 권씨, 顯德王后 權氏 ค.ศ. 1418 – 1441)
**เจ้าหญิงไม่ทราบพระนาม
**เจ้าหญิงคย็องเฮ
**อี ฮงวี, พระเจ้าทันจง
*อดีตพระชายาฮวีบิน ตระกูลคิม แห่งอันดง (휘빈 김씨, 废嫔 金氏 ค.ศ. 1410 – 1429) 
*อดีตพระชายาซุนบิน ตระกูลพง แห่งฮาอึม (순빈 봉씨 , 純嫔 奉氏 ค.ศ. 1414 – 1436) 
*พระสนมเอกซุกบิน ตระกูลฮง แห่งนัมยาง (숙빈 홍씨 ,肅嬪 洪氏) 
**เจ้าหญิงไม่ทราบพระนาม 
*พระสนมซุกอึย ตระกูลมุน แห่งนัมพยอง (숙의 문씨, 淑儀 文氏 ค.ศ. 1426 – 26 กันยายน ค.ศ. 1508)
*พระสนมโซยอง ตระกูลควอน (소용 권씨 ,昭容 權氏)
*พระสนมโซยอง ตระกูลจอง (소용 정씨 ,昭容鄭氏) 
**เจ้าชายไม่ทราบพระนาม 
*พระสนมโซฮุน ตระกูลยุน (소용 윤씨 ,昭容 尹氏)
*พระสนมซึงฮวี ตระกูลยู (소용 류씨 ,昭容 柳氏)
*ซังกุง ตระกูลจาง (상궁 장씨 ,後宫 張氏) 
**เจ้าชายไม่ทราบพระนาม 

*พระสนมซาชิก ตระกูลยาง (사칙 양씨 ,司則 楊氏) 
**เจ้าหญิงคย็องซุก
**เจ้าหญิงไม่ทราบพระนาม

## พงศาวลี



มุนจง
โยชิตสึเนะ (รายการโทรทัศน์)

**โยชิตสึเนะ** () เป็นละครโทรทัศน์ของญี่ปุ่นที่ออกอากาศทางช่องเอ็นเอชเคในวันที่ 9 มกราคม ถึง 11 ธันวาคม ค.ศ. 2005 โดยมีสามตอนพิเศษที่ฉายในวันที่ 24 ถึง 25 ธันวาคม ค.ศ. 2005

## รางวัล
**[[Nikkan Sports Drama Grand Prix]] ครั้งที่ 8**
***ชนะ**: ละครดีเด่น
***ชนะ**: นักแสดงชายดีเด่น - ฮิเดกิ ทากิซาวะ

## อ้างอิง

หมวดหมู่:ละครไทงะ
หมวดหมู่:ละครโทรทัศน์ญี่ปุ่นในปี พ.ศ. 2548
หมวดหมู่:รายการโทรทัศน์ที่มีฐานจากวรรณกรรมญี่ปุ่น
หมวดหมู่:ละครโทรทัศน์ที่มีฉากในศตวรรษที่ 12
หมวดหมู่:การพรรณนาทางวัฒนธรรมของโฮโจ มาซาโกะ
โมดูลัสของแรงบีบอัด

**โมดูลัสของแรงบีบอัด** หรือ **บัลก์ มอดุลัส** (bulk modulus) (*K*) คือ การเปลี่ยนแปลงของปริมาตรสัมพัทธ์ของวัตถุที่มีต่อการเปลี่ยนแปลงความดัน ซึ่งจำเป็นในการวัดความต้านทานของวัตถุที่มีต่อการบีบอัด *อย่างสม่ำเสมอ* 

ค่าโมดูลัสของแรงบีบอัดของของไหลหรือของแข็ง เขียนอยู่ในรูปสมการได้เป็น

:K=-V\frac{\partial P}{\partial V}

เมื่อ *P* คือความดันและ *V* คือปริมาตร

โมดูลัสของแรงบีบอัดจึงวัดการตอบสนองต่อความดันด้วยการเปลี่ยนแปลงปริมาตรสัมพัทธ์ ซึ่งจำเป็นในการวัดความต้านทานของวัตถุที่มีต่อการบีบอัดอย่างสม่ำเสมอ ยังมีค่ามอดุลัสอื่น ๆ ใช้บรรยายการตอบสนองของวัสดุ (ความเครียด) ต่อความเค้นประเภทอื่น เช่น โมดูลัสของแรงเฉือน บรรยายการสนองต่อความเฉือน และมอดุลัสของยัง บรรยายการตอบสนองต่อการดึงเชิงเส้น

หากกล่าวโดยชัดเจนแล้ว บัลก์ มอดุลัสเป็นปริมาณทาง เทอร์โมไดนามิกส์ จำเป็นในการระบุว่าอุณหภูมิเปลี่ยนแปลงอย่างไรในการระบุค่าโมดูลัสของแรงบีบอัด กล่าวคือ ต้องกำหนดอุณหภูมิคงที่ (K_T), เอนทาลปีคงที่ (อะเดียบาติก K_S) หรือตัวแปรอื่น ๆ ที่เป็นไปได้ ในทางปฏิบัติแล้ว ความแตกต่างจะมีความหมายสำหรับแก๊สเท่านั้น

ค่าส่วนกลับของโมดูลัสของแรงบีบอัด เรียกว่า compressibility ของสาร

สำหรับแก๊ส ค่า adiabatic bulk modulus K_S กำหนดโดยประมาณคือ

:
K_S=\kappa\, P


เมื่อ
:κ คือ adiabatic index บางครั้งเรียกว่า γ
:*P* คือ ความดัน

ค่า adiabatic bulk modulus จะควบคุม อัตราเร็วเสียง (สำหรับคลื่นความดัน) ในวัสดุ ของแข็งสามารถส่งผ่าน คลื่นตามขวาง ได้ โดยกรณีนั้นค่า โมดูลัสของแรงเฉือน จะเป็นตัวการหลักในการอธิบาย

## ตัวอย่าง
* น้ำ: 2.2×109 Pa
* อากาศ: 1.42×105 Pa
* Steel: 1.6×1011 Pa 
* ฮีเลียม แข็ง (ประมาณ) : 5×107 Pa 

## แหล่งข้อมูลอื่น
* ศูนย์การศึกษาฟิสิกส์ มหาวิทยาลัยมหิดล  รวบรวมแหล่งความรู้เกี่ยวกับฟิสิกส์ และคณิตศาสตร์ รวมทั้งเว็บบอร์ดสำหรับแลกเปลี่ยนความคิดเห็น โจทย์ เกี่ยวกับฟิสิกส์ รวมทั้งข้อมูลเกี่ยวกับฟิสิกส์โอลิมปิก และฟิสิกส์ สอวน.
* มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์การศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนนา กรมหลวงนราธิวาสราชนครินทร์ (สอวน.) รวบรวมโจทย์ฝึกฝนลับสมอง และสนทนาวิชาการ เกี่ยวกับวิทยาศาสตร์ รวมทั้งข้อมูลเกี่ยวกับโครงการโอลิมปิกวิชาการของ สอวน.

หมวดหมู่:ปริมาณทางกายภาพ
หมวดหมู่:ฟิสิกส์
เตตริส

thumb|ตัวบล็อกทั้ง 7 ชนิดในเกมเตตริส
***เตตริส*** (; ) เป็นเกมแก้ปัญหาจัดเรียงตัวบล็อกที่หล่นลงมา จัดเรียงให้เป็นแถว เกมเตตริสนั้นเป็นเกมที่นิยมมากที่สุดเกมหนึ่ง โดยมีการนำมาทำซ้ำหลายครั้ง ตัวเกมออกแบบโดยอะเลคเซย์ ปายีตนอฟ (Alexey Pajitnov) นักออกแบบเกมชาวรัสเซียออกแบบสำหรับเล่นในเครื่อง Electronika 60 ไว้เมื่อวันที่ 6 มิถุนายน พ.ศ. 2527 (ซึ่งในสมัยนั้นยังเป็นสหภาพโซเวียตอยู่) โดยผู้ออกแบบกล่าวว่าชื่อเกมนั้นผู้ออกแบบได้นำคำศัพท์จากเลขกรีก คำว่า "เตตระ-" ที่หมายถึง 4 เนื่องจากชิ้นส่วนของตัวบล็อกแต่ละตัวนั้นจะประกอบด้วย 4 ชิ้นส่วน

เกมเตตริสนั้นเป็นหนึ่งในเกมที่มีการนำมาทำซ้ำมากที่สุดในโลกเกมหนึ่งไม่ว่าเครื่องเล่นวิดีโอเกม เครื่องเล่นเกมแบบพกพา เกมคอมพิวเตอร์ เกมบนโทรศัพท์มือถือ และอื่น ๆ อีกมาก

หมวดหมู่:เกมตู้
หมวดหมู่:เกมสำหรับไอโอเอส
หมวดหมู่:วิดีโอเกมที่พัฒนาขึ้นในประเทศรัสเซีย
หมวดหมู่:เกมปริศนาบล็อกหล่น
หมวดหมู่:วิดีโอเกมที่ออกวางจำหน่ายในปี พ.ศ. 2527
หมวดหมู่:สิ่งประดิษฐ์ของประเทศรัสเซีย
เพลงกล่อมเด็ก

[right|thumb|ภาพ ''Lullaby'' วาดโดย [ฟร็องซัว นิโคลาส ริส]]
**เพลงกล่อมเด็ก** เป็นงานดนตรีปลอบโยน ใช้เล่นหรือร้องให้เด็ก ๆ ฟัง จุดประสงค์ของเพลงกล่อมเด็กนั้นมีมากมาย ในสังคมบางแห่งจะใช้เพลงกล่อมเด็กตามกันมาโดยสืบทอดวัฒนธรรมประเพณี นอกจากนั้น เพลงกล่อมเด็กยังใช้พัฒนาทักษะการสื่อสาร การชี้นำอารมณ์ การควบคุมดูแลความสนใจของทารกที่ยังแยกแยะเองไม่ได้ การปรับสภาพความตื่นตัวของทารก และการปรับพฤติกรรม บางทีสิ่งที่สำคัญที่สุดอย่างหนึ่งของเพลงกล่อมเด็กคือช่วยให้เด็กนอนหลับ ด้วยเหตุนี้ เพลงดังกล่าวจะเป็นเพลงเรียบง่ายและซ้ำไปซ้ำมา เพลงกล่อมเด็กพบได้ในหลายประเทศ และมีมาตั้งแต่ยุคโบราณ

## อ้างอิง
บีอีเอ ซิสเต็มส์

**บริษัท บีอีเอ ซิสเต็มส์** () ก่อตั้งขึ้นในปี ค.ศ. 1995 มีความเชี่ยวชาญในซอร์ฟแวร์โครงสร้างพิ้นฐานขององค์กร มีสำนักงานทั้งสิ้น 77 สำนักงานใน 37 ประเทศ รวมถึงประเทศไทยด้วย

## แหล่งข้อมูลอื่น
* เว็บไซต์อย่างเป็นทางการ

หมวดหมู่:บริษัทคอมพิวเตอร์
หมวดหมู่:บริษัทที่ก่อตั้งในปี พ.ศ. 2538
กู่ เทียนเล่อ

**กู่ เทียนเล่อ**  (; ชื่อภาษาอังกฤษ: Louis Koo) เป็นนักร้อง-นักแสดงชาวฮ่องกง มีชื่ออังกฤษว่า หลุยส์ () และมีชื่อเล่นว่า กู่ไจ๋ () เกิดเมื่อวันที่ 21 ตุลาคม พ.ศ. 2513 ที่เมืองจงซาน มณฑลกวางตุ้ง ประเทศจีน เริ่มเข้าสู่วงการบันเทิงในปี พ.ศ. 2536(1993) โดยเป็นนักแสดงในสังกัดของทีวีบี ผลงานที่สร้างชื่อเสียงคือเรื่อง "มังกรหยก ตอน กำเนิดเอี้ยก้วย" (พ.ศ. 2538) "ทีมล่าพระกาฬ หรือ คดีดังกองปราบ ภาค 4" และ "เจาะเวลาหาจิ๋นซี" ช่วงปีค.ศ. 1995-2001 สื่อเรียกเขาว่า "**เทพบุตรหน้าหยกแห่งวงการจอแก้ว**" (ดาราชายจอแก้วที่หล่อที่สุดในฮ่องกง ณ. ช่วงเวลานั้น) และอีกฉายาคือ "**เอี้ยก้วยที่หล่อที่สุด**" สถานะปัจจุบัน **"โสด**"

## ประวัติ
กู่ เทียนเล่อ จบการศึกษาชั้นมัธยมศึกษาตอนปลาย แต่ระหว่างเรียนก็เริ่มทำงานตั้งแต่อายุ 15 ปี ในซูเปอร์มาร์เก็ตใกล้ๆ บ้าน จากนั้นก็ไปทำงาน
เป็นพนักงานทำความสะอาดที่ร้านแมคโดนัลด์ แต่พอเจอลูกค้าผู้หญิงแซวเข้าก็อายจนไม่สามารถทำงานได้ ทำได้ไม่กี่วันเลยต้องลาออก แล้วย้ายไปทำงานที่ร้านเคเอฟซี แต่ทำไม่ได้นานเหมือนกัน เพราะเห็นเลือดไก่แล้วรู้สึกกระอักกระอ่วน จึงต้องลาออกและไปทำงานใหม่ที่ภัตตาคาร แต่งานใหม่นี้ก็ต้องเจอเหตุการณ์ที่กุ๊กสั่งให้ลอกหนังงูทนไม่ได้ก็ต้องลาออกมาอีกครั้ง

ต่อมาไปทำงานในห้างสรรพสินค้า ไปเป็นพนักงานร้านขายเสื้อผ้าแบรนด์เนม แต่ก็ทำไม่ได้นาน เพราะเบื่อลูกค้าไฮโซ จึงหันไปทำงานเดินเอกสารออฟฟิศที่บริษัทนำเข้าส่งออก คราวนี้ทำอยู่ได้นานประมาณ 2 ปี จนกระทั่งมีโอกาสได้ไปเล่นเป็นพระเอกมิวสิกวิดีโอในคาราโอเกะ จึงคิดไปแสวงโชคในวงการบันเทิง และสมัครเข้าชิงบทเอี้ยก้วย ชุดใหม่ของสถานีโทรทัศน์ทีวีบี ในปี พ.ศ. 2538 และได้รับคัดเลือก จากนั้นเป็นต้นมาก็ไต่เต้าไปสู่ตำแหน่งพระเอเบอร์หนึ่งช่องทีวีบี จากเรื่อง เจาะเวลาหาจิ๋นซี

ในช่วงเวลาที่อยู่ในวงการบันเทิง กู่ เทียนเล่อมีทั้งข่าวร้ายและข่าวดี ไม่ว่าทะเลาะกับสื่อ ตั้งแต่ถูกวิจารณ์บทบาทเอี้ยก้วยที่ถูกเปรียบเทียบกับหลิวเต๋อหัว รวมไปถึงเจอแฉเบื้องหลังว่าเคยถูกดำเนินคดีทะเลาะเบาะแว้ง แต่ก็ผ่านพ้นมาได้ พร้อมกับผลงานซึ่งเป็นที่ชื่นชอบของผู้ชมในฮ่องกงและเอเชีย 

ผลงานละครทีวีที่ผ่านมาได้แก่ มังกรหยก ลูกผู้ชายต้องสู้ จอมจักรพรรดิเฉียนหลง ไอซีเอซี-หน่วยปราบคอร์รัปชั่น เพลิงนรกไฟชีวิต เพื่อนรักสัตว์เลี้ยง คดีดังกองปราบภาค 4 เพื่อนรักหักเหลี่ยมโหดภาค 2

ในวงการ มีเพื่อนสนิทเป็นดาราสาวคู่ขวัญ ซวนซวน แถมทั้งสองเล่นด้วยกันเรื่องไหน เรตติ้งสูงทุกเรื่อง แต่ในช่วง 2545 จนถึงปี 2547 กู่ เทียนเล่อเบนเข็มไปแสดงภาพยนตร์มากกว่าละคร

### ชีวิตส่วนตัว
กู่ เทียนเล่อมีครอบครัว 4 คน คือ พ่อ แม่ และน้องชาย 1 คน และตัวเขาเอง มีส่วนสูง 181 เซนติเมตร กรุ๊ปเลือด เอบี เขาเคยให้สัมภาษณ์ถึงนิสัยของตัวเองว่า ไม่ได้มาดเข้มเหมือนในหลายๆ บทที่ผ่านมา แต่เป็นคนสนุกสนาน ชอบการ์ตูนมาก โดยเฉพาะดราก้อนบอล ส่วนตัวชอบสะสมรถสปอร์ต "**ปัจจุบันเขายังคงครองโสด**"

## ผลงานด้านการแสดง

### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
* ข้อมูลจาก imdb.com
* KooTinLok.com - Official Fans Club website for Louis Koo 

หมวดหมู่:นักแสดงภาพยนตร์ชายชาวฮ่องกง
หมวดหมู่:นักแสดงจีน
หมวดหมู่:บุคคลจากจงซาน‎‎‎
หมวดหมู่:นักร้องชายชาวฮ่องกง
Ѕ

**Dze** (Ѕ, ѕ) คืออักษรตัวหนึ่งในอักษรซีริลลิก ใช้เฉพาะในภาษามาซิโดเนียและภาษาเชิร์ชสลาโวนิก มีลักษณะคล้ายอักษรละติน S และออกเสียงเป็น  เหมือนในคำว่า ki**ds** ของภาษาอังกฤษ อักษรตัวนี้เป็นเสียงโฆษะคู่กับ Tse (Ц, ц)

เนื่องจากอักษร Dze มีพัฒนาการมาจากอักษรกลาโกลิต Dzelo (รูปภาพ: 14px) อักษรนี้จึงมีชื่อเดิมเป็น *dzělo* ตามอักษรกลาโกลิต แต่ก่อนหน้านั้นยังมีความคลุมเครือเกี่ยวกับที่มา อักษรนี้ยังใช้แทนค่า 6 ในระบบเลขซีริลลิกอีกด้วย

อักษรนี้เดิมเคยมีใช้ในภาษารัสเซีย แต่ถูกตัดออกหลังจากการปฏิรูปอักขรวิธีของสหภาพโซเวียต

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
З

**Ze** (З, з) เป็นอักษรตัวหนึ่งในอักษรซีริลลิก ใช้แทนเสียง // เหมือนภาษาทั่วไปที่ใช้อักษรละติน z อักษรตัวนี้มักจะทำให้สับสนได้ง่ายกับเลขอารบิก 3 และอักษร E (Э, э) ของภาษารัสเซีย

อักษร Ze มีพัฒนาการมาจากอักษรกรีก ซีตา ชื่อดั้งเดิมของอักษรนี้คือ *zemlja* ซึ่งแปลว่า "โลก" และมีค่าของเลขซีริลลิกเท่ากับ 7

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
โตงาตาปู

thumb|200 px|พระราชวังหลวง
**โตงาตาปู** () เป็น 1 ใน 3 เขตของราชอาณาจักรตองงา เป็นเขตที่ใหญ่ที่สุดและมีประชากรมากที่สุดในตองงา โตงาตาปูประกอบด้วยเกาะสำคัญะคือเกาะโตงาตาปู เกาะอัว เกาะอาตาตา และแนวปะการังมิเนอร์วา เป็นเขตที่มีเศรษฐกิจที่สำคัญของประเทศ เป็นที่ตั้งเมืองหลวงของตองงาคือนูกูอาโลฟาซึ่งตั้งอยู่ทางเหนือ เขตนี้มีเมืองเอกชื่อว่ามูอา อันเป็นเมืองหลวงเก่าของจักรวรรดิตูอีโตงาและเป็นเมืองที่ใหญ่เป็นอันดับ 2 ของเกาะ ปัจจุบันเขตนี้มีสภาพเป็นเมืองและมีท่าเรือที่ทันสมัย เป็นศูนย์กลางของรัฐบาลและการจ้างงานของประเทศ เกาะโตงาตาปูมีสภาพเป็นที่ราบลุ่ม มีต้นไม้ปกคลุมรอบ ๆ เกาะ ตอนกลางค่อนข้างแห้งแล้ง อีกทั้งยังเป็นที่ตั้งของสนามบินแห่งชาติฟัวอาโมตูสนามบินแห่งชาติที่อยู่ทางตอนใต้ของเกาะโตงาตาปู ซึ่งตั้งอยู่ในเมืองฟัวอาโมตู ด้วย เกาะนี้มีประชากรทั้งหมด 66,577 คน คิดเป็นร้อยละ 68.3 ของประชากรทั้งประเทศ 

## ดูเพิ่ม
* ประเทศตองงา
* รายชื่อเมืองในตองงา

หมวดหมู่:เขตการปกครองของประเทศตองงา
หมวดหมู่:โตงาตาปู
หมวดหมู่:เกาะในประเทศตองงา
И

**I** หรือ **Y** (И, и) บางครั้งก็เรียกว่า **Octal I** เป็นอักษรตัวหนึ่งในอักษรซีริลลิก ออกเสียงสระ // (อี) ในภาษารัสเซียและ // (อิ) ในภาษายูเครน แต่ไม่มีในภาษาเบลารุส อักษรนี้มีลักษณะคล้ายอักษรละติน N ตัวใหญ่ที่เขียนกลับข้าง

อักษรนี้มีพัฒนาการมาจากอักษรกรีก อีตา ชื่อเดิมของอักษรนี้คือ *iže* และมีค่าของเลขซีริลลิกเท่ากับ 8

อักษร И เมื่อต้องการถ่ายอักษรจะใช้ I สำหรับภาษารัสเซีย และใช้ Y หรือ I สำหรับภาษายูเครน

## การเปรียบเทียบอักษร

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
อุทยานแห่งชาติป่าหิน

ลักษณะไม้ที่กลายเป็นหิน|thumb|250px|right
**อุทยานแห่งชาติป่าหิน** (Petrified Forest National Park) ตั้งอยู่ในรัฐแอริโซนา ประเทศสหรัฐอเมริกา เดิมเป็นอนุสรสถานแห่งชาติป่าหินเมื่อวันที่ 8 ธันวาคม ค.ศ.1906 มีอาณาเขต 378 ตารางกิโลเมตร หรือ 236,250 ไร่ ภายหลังรวมเอาอาณาเขตทะเลทรายเพนเท็ด(painted)จึงมีอาณาเขต 800 ตารางกิโลเมตร หรือ 500,000 ไร่ และได้กลายมาเป็นอุทยานแห่งชาติป่าหินซึ่งเป็นป่าหินแห่งใหญ่ที่สุดในโลก ถูกค้นพบครั้งแรกโดยร้อยโทลอเรนโซ ซิตกรีฟส์ แห่งกองทัพบกสหรัฐฯ โดยบังเอิญ ในปี ค.ศ 1851 มีลักษณะเป็นเศษท่อนไม้ที่เนื้อไม้กลายเป็นหินควอตซ์จำนวนมาก ซึ่งดูมีลักษณะเหมือนต้นไม้จริงทุกประการ เพียงแต่กลายเป็นหินทั้งท่อน ซุงหินที่พบมีขนาดใหญ่และส่วนใหญ่อยู่ในสภาพแตกหัก พบมากบริเวณลองเลกส์(long Legs) นับตั้งแต่ก่อตั้งเป็นอุทยานแห่งชาติป่าหิน มีผู้เข้าเยือนแล้วกว่า 600,000 คน

## ต้นกำเนิดของป่าหิน
ภายในเต็มไปด้วยซิลิกาเห็นเป็นประกายเมื่อเจอแสง|thumb|250px|left
**ต้นกำเนิดของป่าหิน** เกิดจากการกระทำของกระบวนการธรรมชาติ ซึ่งเริ่มเกิดขึ้นเมื่อ 200 ล้านปีที่แล้ว ซึ่งเป็นยุคที่ทะเลทรายแอริโซนาเป็นที่ราบลุ่มน้ำท่วมถึงอันกว้างใหญ่ และยังคงมีไดโนเสาร์อาศัยอยู่ท่ามกลางป่าสนยักษ์ โดยมีภูเขาไฟหลายลูกโอบล้อม ขนาดต้นสนสูงใหญ่มากประมาณ 30 เมตร และลำต้นวัดได้กว้างกว่า 1.8 เมตร มีชนิดสูงใหญ่กว่านี้สองเท่า ซึ่งน้ำป่าได้พัดต้นสนล้มไปกับน้ำล้มระเนระนาดตามพื้นดินเป็นเป็นท่อนซุงจำนวนมาก บางส่วนกองอยู่บริเวณคุ้งน้ำและธารแคบๆ หลังจากนั้นโคลนตมซึ่งมีตะกอนภูเขาไฟปะปนมาด้วยก็พัดมาสะสมเรื่อยๆจนมิดหายไปซึ่งทับถมนานหลายพันปี ซึ่งในช่วงที่ถูกฝังนั้นตะกอนภูเขาไฟซึ่งมีซิลิกาจากธุลีภูเขาไฟที่ละลายมากับน้ำค่อยๆซึมเข้าไปในเนื้อไม้และตกผลึก ซึ่งแร่ธาตุต่างๆที่ไปปะปนระหว่างตกผลึกได้แก่ อะมีธิสต์(สีม่วง) หินโมรา แจสเพอร์(สีเขียวเข้ม) โอนิกซ์(สีดำ) และ โกเมน(สีแดง)และผลึกซิลิกาจะมีรูปร่างเหมือนเซลล์ไม้ต้นตอนั้นๆ ซึ่งอยู่ใต้ดินลึกกว่า 300 เมตร ก่อนที่การยกตัวของเปลือกโลกและกระบวนการกัดกร่อนจะทำให้ท่อนไม้ที่ถูกฝังถูกเปิดเผยขึ้น ซึ่งกระบวนการกำเนิดป่าหินนี้ ยังทำให้เกิดซากดึกดำบรรพ์หรือฟอสซิลของพืชและสัตว์นานาชนิดที่เคยอาศัยเมื่อ 200 ล้านปีก่อน ซึ่งนอกจากต้นสนแล้วยังมีต้นปรง ไดโนเสาร์ไฟโทซอร์(phytosaur) เมโทโพซอร์(metoposaur) และ เอโทซอร์(aetosaur)

## ความเชื่อของชาวอินเดียนแดง

**ชาวอินเดียนแดง**ชนเผ่านาวาโฮ (Navajo)เชื่อว่าซุงหินเหล่านี้เป็นกระดูกของยักษ์ในตำนานชื่อ"ยีเอตโซ"(Yietso) ส่วนชาวอินเดียนแดงเผ่าเพยูติเชื่อว่าเป็นลูกศรของเทพเจ้าคำรามชื่อ"ชินาฟ"(Shinauv)

## ศิลปะบนหินทราย

ก่อนที่จะเป็นอุทยานแห่งชาติป่าหิน บริเวณนี้เคยเป็นที่อยู่ของชาวอินเดียนแดงหลายเผ่า รวมทั้งเผ่านาวาโฮ รูปสลักบนหินทรายเป็นสิ่งเดียวที่หลงเหลืออยู่ในโบราณสถานปูเอร์โก ซึ่งเป็นชุมชนโบราณขนาดใหญ่ที่สุดในป่าหินแห่งนี้ คาดว่ามีมนุษย์อยู่ที่นี่เมื่อ ค.ศ. 500-1400

หมวดหมู่:อุทยานแห่งชาติในสหรัฐ
หมวดหมู่:ภูมิศาสตร์รัฐแอริโซนา
หุบเขาโมนูเมนต์

|thumb|250px|right
**หุบเขาโมนูเมนต์** (Monument Valley) ตั้งอยู่ที่เส้นเขตแดนระหว่างรัฐยูทาห์กับรัฐแอริโซนาทางตะวันตกเฉียงใต้ของประเทศสหรัฐอเมริกา ชื่อหุบเขามีที่มาจากแท่งหินค้ำขนาดมหึมา ซึ่งกระจัดกระจายอยู่บนที่ราบไม้พุ่มอันแห้งแล้ง ภูมิภาคแถบนี้เต็มไปด้วยแท่งหินหรือซากหินที่หลงเหลือจากการสึกกร่อน นักธรณีวิทยาเรียกแท่งหินลักษณะดังกล่าวนี้ว่า"โมนูเมนต์"(โมนูเมนต์) ซึ่งมีลักษณะคล้ายสิ่งก่อสร้างจากฝีมือมนุยษ์เช่น ตึกสูง 
หินแท่งรูปร่างแปลกตาจำนวนมากเหล่านี้ถูกเรียกขานว่า"หินรูปประสาท"ซึ่งเป็นแท่งหินที่มีลักษณะยอดราบ หรือเรียกอีกอย่างเนิน"เมซา"(mesa) สูงกว่า 300 เมตร และด้านบนมีหินคล้ายใบเสมาปรากฏอยู่ นอกจากนี้ยังมี"หินรูปถุงมือ"ซึ่งมีลักษณะเป็นเนินยอดป้านดูคล้ายนิ้วมือทั้งสี่ ไม่ไกลมีแท่งหินรูป"แม่ไก่ในรัง" ถัดมาเป็น"เนินยอดบ้านเมอร์ริค"และ"เนินยอดบ้านมิตเชล" และมี"หินรูปแม่อธิการ"และ"หินแม่ชีทั้งสาม"ซึ่งทั้งสองเนินเป็นหินที่สูงที่สุดในกลุ่มแท่งหิน สูงกว่า 245 เมตร

----

580px|center

----

## การก่อตัวของแท่งหิน
thumb|250px|right
เมื่อประมาณ 250 ล้านปีที่แล้ว ทรายสีแดงของพื้นที่นี้เคยปกคลุมด้วยทะเลตื้นๆ โคลนซึ่งจมสะสมอยู่บนพื้นท้องทะเลได้กดลงบนทราย ทำให้กลาย ทำให้เกิดหินทรายทีมีรูพรุน ส่วนโคลนค่อยๆกลายสภาพเป็นหินดินดานต่อมาน้ำทะเลค่อยๆตื้นเขินขึ้น และเมื่อ 70 ล้านปีที่แล้วเปลือกโลกเกิดการดันตัวอย่างรุนแรงจนสูงขึ้นมา ทำให้เปลือกโลกส่วนนั้นมีลักษณะเป็นรูปโดม ก่อนเย็นตัวลงและแข็งตัวในที่สุด พื้นที่ซึ่งเคยอยู่ใต้ทะเลจึงกลายเป็นที่ราบสูงหินทรายอันกว้างใหญ่ ปกคลุมด้วยหินดินดานและหินกรวดมน หลายปีต่อมา ชั้นหินนี้ถูกลมและน้ำแปรเปลี่ยนรูป โดยตอนแรกเป็นภูเขายอดราบ มีหุบผาชันและร่องธารพาดผ่านไขว้ไปมา กลายเป็นเนินเมซาทีมีพื้นที่ขนาดเล็กลงและในทีสุดก็เป็นแท่งหินสูงหรือเนินป้าน

## สิ่งมีชีวิต
พื้นที่ส่วนใหญ่ไม่เหมาะแก่การดำรงชีวิตของมนุษย์และสัตว์ แทบเรียกได้ว่าไร้ร่องรอยของมนุษย์ มีเพียงอินเดียนแดงชนเผ่านาวาโฮอาศัยอยู่ ซึ่งยังเลี้ยงแกะและแพะในถิ่น นอกจากนี้ ยังมีกระต่าย และ พวกสัตว์เลือดเย็นเช่น กิ่งก่าแผงคอ คางคกมีเขา และ งูหางกระดิ่ง ปริมาณน้ำฝนเฉลี่ยเพียง 20 เซนติเมตรต่อปี มีพืชทนแล้งขึ้นบ้างเช่น จูนิเพอร์ สนพินยอน และ กระบองเพชร

หุบเขา
กามอน จอมทำลาย

**กามอน จอมทำลาย** เป็นการ์ตูนญี่ปุ่น เป็นเรื่องของเด็กหนุ่มที่ยังเรียนอยู่ต้องสืบทอดกิจการของตระกูล โดยต้องมาเป็นประธานบริษัท "คุงุรายะ" ซึ่งเบื้องหน้าก็คือการทำลายหรือการรื้อถอนสิ่งต่างๆ แต่งานหลักของบริษัทจริงๆ คือแอบทำงานงานทำลายทุกสิ่งตามที่รัฐบาลว่าจ้าง พระเอกเรื่องนี้ชื่อ คุงุระ กามอน มีวิชาการทำลายที่เท่ห์จริง

## เนื้อเรื่อง

## ตัวละคร

## รายชื่อตอน

หมวดหมู่:การ์ตูนญี่ปุ่น
โหน่ง เท่ง นักเลงภูเขาทอง

**โหน่ง เท่ง นักเลงภูเขาทอง** เป็นภาพยนตร์ไทยเรื่องแรกของ เวิร์คพอยท์ เอ็นเทอร์เทนเมนท์ ร่วมกับ สหมงคลฟิล์ม โดยร่วมก่อตั้งบริษัท หัวฟิล์ม ท้ายฟิล์ม โดยนำ เท่ง เถิดเทิง และ โหน่ง ชะชะช่า ดาวตลกชื่อดังเป็นพระเอก กำกับภาพยนตร์โดย พาณิชย์ สดสี  ออกฉายครั้งแรกวันที่ 30 มีนาคม พ.ศ. 2549 ภาพยนตร์ได้รับรางวัลพระราชทานพระสุรัสวดี ในส่วนรางวัลกำกับศิลป์ยอดเยี่ยม ประจำปี 2549

## เนื้อเรื่องย่อ

## นักแสดง

## อ้างอิง

## แหล่งข้อมูลอื่น
* โหน่ง เท่ง นักเลงภูเขาทอง (2549) ที่ฐานข้อมูลภาพยนตร์และละครไทย
* โหน่งเท่ง นักเลงภูเขาทอง ที่ สยามโซน.คอม

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2549
หมวดหมู่:ภาพยนตร์โดยสหมงคลฟิล์ม
หมวดหมู่:เวิร์คพอยท์ เอ็นเทอร์เทนเมนท์

หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์ตลกไทย
หมวดหมู่:ภาพยนตร์ภาษาไทยในคริสต์ทศวรรษ 2000
วิชัย ไวทยางกูร

**วิชัย ไวทยางกูร** นักฟุตบอลทีมชาติไทย เกิดที่ อ.หนองเต่า จ.ลพบุรี เล่นให้สโมสรฟุตบอลธนาคารกรุงเทพ และในปี พ.ศ. 2523 ได้เข้าร่วมแข่งขันในนามทีมชาติไทย ต่อมาได้รับบาดเจ็บที่หัวเข่า จึงเลิกเล่น หันไปเป็นตัวแทนขายประกันชีวิต

หลังจากนั้นได้เปลี่ยนชื่อเป็น ชัย ลาภสัมปันน์
ปัจจุบันเปลี่ยนชื่ออีกครั้งเป็น สรรค์ชัย ลาภสัมปันน์ชัย ดำรงตำแหน่งรองกรรมการผู้จัดการใหญ่ฝ่ายตัวแทน บมจ.อยุธยา อลิอันซ์ ซี.พี. ประกันชีวิต

หมวดหมู่:นักฟุตบอลทีมชาติไทย
หมวดหมู่:บุคคลจากอำเภอบ้านหมี่
หมวดหมู่:นักฟุตบอลจากจังหวัดลพบุรี
รังสิต ศิรนานนท์

**รังสิต ศิรนานนท์** (เกิด 14 สิงหาคม พ.ศ. 2527) ชื่อเล่น **อ้วน** เป็นนักแสดงชาวไทย มีชื่อเสียงจากซิตคอมเรื่อง *[[คู่กิ๊กพริกกะเกลือ]]* ปัจจุบันเขาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3

## ประวัติ
รังสิตเป็นบุตรคนที่สามจากทั้งหมดสี่คนของสมศักดิ์และอุสรา ศิรนานนท์ เขาชื่นชอบในการเล่นกีฬาโดยเฉพาะบาสเก็ตบอล สำเร็จการศึกษาระดับมัธยมปลายจากโรงเรียนชลราษฎรอำรุง และสำเร็จการศึกษาปริญญาตรีสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์

รังสิตเข้าพิธีอุปสมบทเมื่อวันที่ 10 เมษายน พ.ศ. 2555 ณ วัดบึงบวรสถิตย์ จังหวัดชลบุรี มีฉายาทางธรรมว่า "จันทโสภโน" แปลว่า "ผู้งามอย่างพระจันทร์"

รังสิตเคยคบกับชรัฐฐา อิมราพร หรือแจม นักร้องวงเนโกะ จัมพ์ แต่เลิกราเพราะการดำเนินชีวิตของทั้งสองต่างกัน รังสิตสมรสกับพัค ฮยอนซอน (ชื่อเล่นไทยว่า มะม่วง) นางแบบชาวเกาหลีใต้ เมื่อวันที่ 5 พฤศจิกายน พ.ศ. 2560 ณ เมืองพูช็อน ประเทศเกาหลีใต้ มีบุตรชายด้วยกัน 1 คนชื่อ โรฮา ศิรนานนท์ หรือ พัค โรฮา เกิดเมื่อวันที่ 17 สิงหาคม พ.ศ. 2563 ก่อนหน้านี้ภรรยาเคยตั้งครรภ์แต่แท้งมาแล้วสองครั้ง

## ผลงาน
### ละครโทรทัศน์

### ภาพยนตร์

### ละครสั้น

### มิวสิกวิดีโอ
* ตะเกียงของเธอ ของจีน
* ใช่ฉันหรือเปล่า ของกะลา
* ปั่นจักรยาน (Bike for Dad)

### ซิทคอม
* วงษ์คำเหลา เดอะซีรีส์ รับบท ปิกัสโซ (รับเชิญ)

## อ้างอิง

## แหล่งข้อมูลอื่น
* 

หมวดหมู่:บุคคลจากอำเภอบ้านบึง‎‎
หมวดหมู่:นักบาสเกตบอลชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:บุคคลจากโรงเรียนชลราษฎรอำรุง
หมวดหมู่:ชาวไทยเชื้อสายจีน
หมวดหมู่:ยูทูบเบอร์ชาวไทย
หมวดหมู่:พุทธศาสนิกชนชาวไทย
หุบอุกกาบาตบาร์ริงเกอร์

บริเวณปากหลุม|thumb|250px|right
ภาพถ่ายจากดาวเทียม|thumb|250px|right
**หลุมอุกกาบาตบาร์ริงเกอร์** () เป็นหลุมอุกกาบาตที่ตั้งอยู่ในรัฐแอริโซนา ทางภาคตะวันตกเฉียงใต้ของสหรัฐอเมริกา อยู่ระหว่างเมืองวินสโลว์กับเมืองแฟล็กสตาฟฟ์ หลุ่มอุกกาบาตบาร์ริงเกอร์มีความกว้าง 1,250 เมตร ลึก 174 เมตร ถ้ามองจากพื้นราบทะเลทราย บริเวณรอบหลุมจะดูเหมือนเนินเตี้ยๆ จากการสำรวจโดย ซึ่งการค้นพบครั้งแรกในปี ค.ศ. 1890 หลายคนยังคงเข้าใจว่าเป็นหุบภูเขาไฟธรรดา แต่ในปี ค.ศ. 1890 มีการค้นพบเศษเหล็ก ในปี ค.ศ. 1902 ดร. แดเนียล บาร์ริงเกอร์ ก็เข้ามาสำรวจและพบข้อเท็จจริงว่า ชั้นหินด้านตะวันออกเฉียงใต้ของหลุมสูงกว่าด้านอื่นถึง 30 เมตร ทำให้สรุปได้ว่า เกิดจากดาวเคราะห์​น้อยพุ่งชนในมุมต่ำทางทิศเหนือ และฝังตัวลงในด้านตะวันออกเฉียงใต้ จึงมีการขุดบริเวณนั้นและพบเศษนิกเกิลและเศษเหล็กมากขึ้นเมื่อขุดลึกเข้าไป วงการวิทยาศาสตร์สมัยนั้นเริ่มคล้อยตามว่าเกิดจากการชนของดาวเคราะห์​น้อย​

คาดว่าน้ำหนักที่แท้จริงของดาวเคราะห์​น้อย มีการประมาณการณ์หลายครั้ง ในปี ค.ศ 1930 นักวิทยาศาสตร์คาดว่าดาวเคราะห์​น้อยน่าจะหนักราว 14 ล้านต้น และมีขนาดเส้นผ่าศูนย์กลาง 122 เมตร แต่ในการคำนวณต่อๆมา ขนาดดาวเคราะห์​น้อยยิ่งเล็กลง คือมีน้ำหนักราว 2 ล้านต้นและเส้นผ่าศูนย์กลาง 79 เมตร ต่อมาก็ประมาณว่าน่าจะ 70,000 ต้นเส้นผ่าศูนย์กลาง 25-30 เมตร
การที่จะทำให้เกิดหลุมกว้างขนาดนี้ได้ ดาวตกต้องพุ่งชนด้วยความเร็ว 69,000 กิโลเมตรต่อชั่วโมง แรงกระทบคาดว่า น่าจะรุนแรงเท่ากับระเบิดขนาด 500,000 ตัน แรงกว่าระเบิดปรมาณูในฮิโรชิมากับนางาซากิ 40 เท่า แรงระเบิดทำให้เกิดฝุ่นฟุ้งไปในอากาศ 100 ล้านตัน และยังดันให้วัตถุอื่นขึ้นมากองอยู่รอบๆกลายเป็นหลุมอุกกาบาต ในปัจจุบัน

ขณะที่ดาวเคราะห์​น้อยพุ่งเข้าสู่บรรยากาศโลก ก็ถูกแรงเสียดทานจากชั้นบรรยากาศโลก ทำให้ผิวหลอมเหลวเป็นทาง ซึ่งส่วนใหญ่เป็นโลหะเหลว โปรยปรายเป็นทางครอบคลุมพื้นที่กว้างกว่า 260 ตารางกิโลเมตร ซึ่งโลหะก้อนใหญ่ที่สุดหนักกว่า 630 กิโลกรัม

ลูกอุกกาบาตซึ่งอยู่ข้างใน นักวิทยาศาสตร์คาดว่าคงมีมวลเหลือไม่เกินร้อยละ 10 ของมวลเดิมซึ่งส่วนใหญ่ลุกไหม้ขณะกำลังตกสู่พื้นโลก

thumb|center|800px|ทิวทัศน์มุมกว้างของหลุมอุกกาบาตบาร์ริงเกอร์ ถ่ายจากระยะใกล้

หมวดหมู่:หลุมอุกกาบาต
ชนเผ่านาวาโฮ

เผ่านาวาโฮและที่พักโฮเกนในฤดูหนาว |thumb|250px|right
|thumb|250px|right

**ชนเผ่านาวาโฮ** () มีจำนวนประชากรราว 220,000 คน อาศัยบริเวณเขตสงวนที่กว้างใหญ่ ชนเผ่านาวาโฮเป็นอินเดียนแดงกลุ่มใหญ่ที่สุดในทวีปอเมริกาเหนือ ในประวัติศาสตร์ชนเผ่านาวาโฮเริ่มจาก "การเดินทางอันยาวนาน" (The Long Walk) ในปี ค.ศ. 1864 หลังการสู้รบกับชาวสเปนและชาวอเมริกันเชื้อสายอังกฤษ ชาวนาวาโฮถูกบังคับให้ย้ายไปในเขตหุบเขาโมนูเมนต์ราว 480 กิโลเมตร หลังจากนั้นอีกสี่ปี ชาวนาวาโฮก็ได้รับอนุญาตให้ย้ายกลับไปยังเขตสงวนแบบดั้งเดิม ออกล่าสัตว์และทำการเกษตร

ปัจจุบันชนเผ่านาวาโฮยังคงเลี้ยงแกะในหุบเขาโมนูเมนต์ ซึ่งทำมาตั้งแต่สมัยบรรพบุรุษ ซึ่งได้รับแกะจากชาวสเปนเป็นครั้งแรกในศตวรรษที่ 17 การเป็นเจ้าของแกะเป็นสัญลักษณ์ของความมีฐานะในสังคม แม้แกะจะถูกจำกัดจำนวนตั้งแต่ปี 1930 เพราะทุ่งหญ้ามีไม่เพียงพอ

โฮเก้น (hogan) หรือบ้านแบบดั้งเดิมของชาวเผ่านาวาโฮ ใช้เสาไม้ตั้งพิงกันเป็นกระโจมยอดแหลมแล้วพอกด้วยดินรอบๆซึ่งในปัจจุบันจะใช้ซุงเรียงซ้อนกันแล้วพอกดินจนทั่ว สินค้าเกษตรที่สำคัญของชาวเผ่านาวาโฮ เป็นพวกเครื่องเรือน เช่น ตะกร้าหวาย ซึ่งกลายเป็นสินค้าที่สำคัญ

ขนสัตว์เริ่มเข้ามาแทนที่หนังกระต่ายเมื่อ 100 ปีมาแล้ว ซึ่งขนสัตว์จะนำมาทำผ้าห่มและพรม ลวดลายส่วนใหญ่มาจากรูปวาดบนพื้นทรายซึ่งมีกว่า 800 ลาย


หมวดหมู่:อเมริกันอินเดียน
โรงเรียนวชิรวิทย์

**โรงเรียนวชิรวิทย์** เป็นโรงเรียนเอกชน ที่อยู่ที่ถนนช้างคลาน ตำบลช้างคลาน อำเภอเมืองเชียงใหม่ จังหวัดเชียงใหม่

## ประวัติ

โรงเรียนวชิรวิทย์ เชียงใหม่ ก่อตั้งเมื่อปี พ.ศ. 2540 จากแนวคิดของผู้ช่วยศาสตราจารย์ ดร.สุกานดา ตปนียางกูร และนายวัชระ ตันตรานนท์ นักธุรกิจชาวจังหวัดเชียงใหม่ โดยได้รับความร่วมมือ สนับสนุนจากบุคลากรในแวดวงวิชาการ โดยมีผู้ช่วยศาสตราจารย์ ดร.สุกานดา ตปนียางกูร และคณะฯ เป็นที่ปรึกษาในการขออนุญาตเปิดการสอนเป็นโรงเรียนเอกชน สอนตามหลักสูตรของกระทรวงศึกษาธิการ ประเภทสามัญศึกษา แบบสหศึกษา ตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 6 

โรงเรียนวชิรวิทย์ ได้รับอนุญาตไห้เปิดดำเนินการสอน ตั้งแต่บัดนั้นเป็นต้นมา ตั้งอยู่เลขที่ 168/1 ถนนช้างคลาน อำเภอเมือง จังหวัดเชียงใหม่ บนเนื้อที่ 8 ไร่ 1 งาน 13 ตารางวา โดยมีนายวัชระ ตันตรานนท์เป็นผู้รับใบอนุญาตและผู้จัดการ และอาจารย์เจษฎา บุญรติวงค์ เป็นครูใหญ่เปิดทำการสอน ในปีแรกเพียง 3 ชั้น คือ ประถมศึกษาปีที่ 1 มัธยมศึกษาปีที่ 1 และมัธยมศึกษาปีที่ 4 รวม 15 ห้องเรียน มีนักเรียนรวมกันประมาณ 600 คน ตั้งอยู่ในเขตชุมชน

## หลักสูตรการศึกษา

## อ้างอิง

## แหล่งข้อมูลอื่น
* โรงเรียนวชิรวิทย์

หมวดหมู่:โรงเรียนในอำเภอเมืองเชียงใหม่
หมวดหมู่:โรงเรียนเอกชนในจังหวัดเชียงใหม่
หมวดหมู่:โรงเรียนที่ก่อตั้งในปี พ.ศ. 2540
І

**I** (І, і) หรือบางครั้งก็เรียกว่า **Decimal I** หรือ **Dotted I** เป็นอักษรหนึ่งในอักษรซีริลลิก มีใช้เฉพาะในภาษาเบลารุส ภาษาคาซัค และภาษายูเครน ใช้แทนเสียงสระ // (อี) เหมือนอักษร И ของภาษารัสเซีย

อักษรนี้มีพัฒนาการมาจากอักษรกรีก ไอโอตา ชื่อเดิมของอักษรนี้คือ *i* และมีค่าของเลขซีริลลิกเท่ากับ 10

อักษร І เคยใช้เป็นอักษรในภาษารัสเซีย จนถึง พ.ศ. 2461 (ค.ศ. 1918) ได้เกิดการปฏิวัติอักขรวิธีโดยสหภาพโซเวียต อักษรนี้จึงถูกยกเลิกไป แต่ยังคงมีการใช้ในบางประเทศที่แยกตัวออกจากสหภาพโซเวียต

## การเปรียบเทียบอักษร

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
ฟิสิกส์ดาราศาสตร์

**ฟิสิกส์ดาราศาสตร์** (อังกฤษ: Astrophysics) เป็นแขนงวิชาทางดาราศาสตร์ ว่าด้วยสมบัติทางกายภาพของวัตถุในอวกาศ ไม่ว่าจะเป็นดาวฤกษ์ ดาราจักร และเอกภพทั้งหมดนั้นจะเน้นศึกษาแขนงวิชาที่กล่าวมาข้างต้น มากกว่าศึกษาตำแหน่งหรือการเคลื่อนที่ของวัถตุต่าง ๆ ในอวกาศ วิชาฟิสิกส์ดาราศาสตร์จะศึกษาเกี่ยวกับดวงอาทิตย์, ดาวฤกษ์ต่าง ๆ, กาแล็กซีต่าง ๆ, ดาวเคราะห์นอกระบบ, มวลสารระหว่างดาว, รังสีไมโครเวฟพื้นหลังของจักรวาล สาขาวิชานี้จะตรวจสอบและศึกษาอย่างละเอียดเกี่ยวกับสเปกตรัมแม่เหล็กไฟฟ้า และปัจจัยต่าง ๆ อาทิ กำลังส่องสว่าง, ความหนาแน่น, อุณหภูมิ และสารประกอบเคมี เนื่องจากวิชาฟิสิกส์ดาราศาสตร์นั้นครอบคลุมเนื้อหาและแขนงวิชาต่าง ๆ ในบริเวณกว้าง จึงสามารถรวมอีกหลายแขนงวิชาเข้ามาในวิชาฟิสิกส์ดาราศาสตร์นี้ได้ด้วย อาทิ กลศาสตร์, การศึกษาแรงแม่เหล็กไฟฟ้า, กลศาสตร์สถิติ, อุณหพลศาสตร์, กลศาสตร์ควอนตัม, ทฤษฎีสัมพันธภาพ, ฟิสิกส์นิวเคลียร์, ฟิสิกส์อะตอม โมเลกุล และทัศนศาสตร์

## ข้อมูลเพิ่มเติม

## อ้างอิง


หมวดหมู่:ฟิสิกส์
Ї

**Yi** (Ї, ї) เป็นอักษรหนึ่งในอักษรซีริลลิก มีใช้เฉพาะภาษายูเครน และภาษารูซิน ใช้แทนเสียงสระ // (ยี)

## การเปรียบเทียบอักษร

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
YI

**Yi** หรือ **yi** สามารถหมายถึง
* Yi ชื่อของอักษรซีริลลิกตัวหนึ่ง
* อักษรอี้ (Yi syllabary)
* ภาษายิ (Yi language) ภาษาที่เขียนด้วยอักษรอี้
* ภาษายิดดิช (Yiddish language) ใช้รหัสภาษา **yi**
ทาทูอีน

thumb|250px|right|ดาวเคราะห์ทะเลทราย ทาทูอีน

ในจักรวาล*[[สตาร์วอร์ส]]* **ทาทูอีน**เป็นดาวเกิดของครอบครัวสกายวอล์คเกอร์ เป็นฉากของเรื่องราวจำนวนมากในภาพยนตร์และนิยายที่เกี่ยวข้อง และเป็นดาวที่เป็นสัญลักษณ์สำคัญที่สุดดวงหนึ่งในบรรดาดาวทุกดวงในสตาร์ วอร์ส ซึ่งถูกเห็นหรือกล่าวถึงในภาพยนตร์ทั้งหกตอน

ทาทูอีนเป็นดาวเคราะห์ทะเลทรายของระบบดาวคู่ในอาร์คานิสเซกเตอร์ของขอบนอกของกาแลกซี เป็นที่อยู่ของคนยากจนและส่วนใหญ่ทำฟาร์มความชื้นเพื่อการใช้ชีวิต กิจกรรมอื่นๆ เช่นการค้าขายอุปกรณ์เก่า ดาวดวงนี้อยู่ในช่องทางขนส่ง 5709-ดีซี เป็นทางแยกเล็กๆ ของเส้นทางการค้าทริลลัส ซึ่งเชื่อมต่อกับเส้นทางการค้าไฮเปอร์สเปซ ไซซาร์ รุน อีกทีหนึ่ง ทาทูอีนอยู่ไม่ห่างจากคอเรลเลียน รุน มากนัก มีระบบนำทางเป็นของตัวเอง อย่างไรก็ดีดาวดวงนี้มีบทบาทสำคัญในเหตุการณ์สำคัญระดับกาแลกซีในฐานะเป็นบ้านเกิดของอนาคิน สกายวอล์คเกอร์ และสถานที่ที่ลุค สกายวอล์คเกอร์ ถูกนำมาซ่อนตัวอยู่จนกว่าจะโตเป็นผู้ใหญ่

## แหล่งข้อมูลอื่น
* Tatooine ใน Star Wars Databank
* Tatooine ใน Wookieepedia: The Star Wars Wiki

หมวดหมู่:ดาวเคราะห์สมมุติ
หมวดหมู่:ดาวเคราะห์ในสตาร์ วอร์ส
หมวดหมู่:สถานที่ในสตาร์ วอร์ส
แพดเม่ อมิดาลา

**แพดเม่ อมิดาลา** (, (สกุลเดิม **นาเบอร์รี** (Naberrie))  เป็นตัวละครสมมติในแฟรนไชส์ *[[สตาร์ วอร์ส]]* ซึ่งปรากฏในไตรภาคต้น แสดงโดย นาตาลี พอร์ตแมน ถูกกล่าวถึงครั้งแรกในภาพยนตร์เรื่อง *[[สตาร์ วอร์ส 3 ชัยชนะของเจได|การกลับมาของเจได]]* เธอได้รับการเปิดตัวในเรื่อง *[[สตาร์ วอร์ส เอพพิโซด 1 ภัยซ่อนเร้น|ภัยซ่อนเร้น]]* ในฐานะราชินีวัยเยาว์ของนาบู และหลังจากครองราชย์ เธอได้กลายเป็นวุฒิสมาชิกและนักเคลื่อนไหวต่อต้านสงครามในสภากาแลกติก เธอแอบแต่งงานกับ อนาคิน สกายวอล์คเกอร์ ซึ่งเป็นอัศวินเจได จากนั้นจึงเสียชีวิตขณะคลอดบุตรฝาแฝดชื่อ ลุค สกายวอล์คเกอร์ และเลอา ออร์กานา ความกลัวที่จะสูญเสียแพดเม่ของอนาคินเป็นตัวเร่งให้เขาเข้าสู่ด้านมืดของพลัง และกลายเป็นดาร์ธ เวเดอร์

แพดเม่เกิดในปีที่ 46 ก่อนยุทธการยาวิน เป็นลูกสาวของรูวีและโจบาล นาเบอร์รี และน้องสาวของโซลา นาเบอร์รี ดำรงตำแหน่งเป็น**ราชินีอมิดาลาแห่งนาบู**ตั้งแต่ปีที่ 36 ก่อนยุทธการยาวินถึงปีที่ 26 ก่อนยุทธการยาวิน) ภายหลังต่อมาได้สมรสกับอัศวินเจได อนาคิน สกายวอล์คเกอร์ กับทั้งเป็นมารดาของลุค สกายวอล์คเกอร์ และเลอา ออร์กานา โซโล

แพดเม่ขึ้นเป็นราชินีแห่งนาบูจากการแต่งตั้งก่อนที่จะได้รับเลือกเป็นตัวแทนสมาชิกวุฒิสภาแห่งชอมเมลล์เซกเตอร์ในสภากาแลกติก ในฐานะที่เป็นราชินี เธอได้ช่วยปลดปล่อยประชาชนของเธอให้เป็นอิสระและกลายเป็นบุคคลสำคัญทางการเมืองที่เป็นที่เคารพอย่างยิ่งคนหนึ่งในกาแลกซี ตลอดชีวิตที่แสนสั้นของเธอนั้น เธอแสดงบทบาทสำคัญมากในทางการเมืองและเหตุการณ์หลายเหตุการณ์ในสงครามโคลน ซึ่งเธอและสมาชิกวุฒิสภาอีกจำนวนหนึ่งเป็นผู้ก่อตั้งกองกำลังกบฏขึ้น

## การแต่งงานกับอนาคิน และความรัก
หลังจากที่แพดเม่แต่งงานกับอนาคิน สกายวอล์คเกอร์ ซึ่งได้เป็นกลายอัศวินเจไดภายหลัง เป็นการแต่งงานอย่างลับ ๆ ที่มีเพียง อาร์ทูดีทู และ ซีทรีพี่โอ เป็นพยาน โดยที่สภาเจไดไม่มีใครรู้เรื่องนี้ ยกเว้น โอบีวัน เคโนบี ผู้ซึ่งเป็นอาจารย์ของอนาคิน หลังจากเสร็จศึกในยุทธการจีโอโนซิส 

หลังสงครามโคลน แพดเม่ได้เห็นไฟไหม้วิหารเจได ในขณะที่เจไดถูกกวาดล้างโดยอนาคิน เมื่อเธอรู้เรื่องนี้จากโอบีวัน เคโนบี เธอจึงขับยานไปที่ดาวมุสตาฟาในขณะที่เธอตั้งท้อง ซึ่งมีซีทรีพีโอกับอาร์ทูดีทูติดตาม ในขณะที่โอบีวันได้แอบขึ้นยานไปด้วย เธอถูกอนาคินในขณะที่กำลังเข้าสู่ด้านมืดใช้พลังบีบคอจนสลบ

## การเสียชีวิต
หลังจากการต่อสู้ระหว่างโอบีวันกับอนาคิน โอบีวันได้ช่วยแพดเม่ขึ้นยานไปที่ฐานโปลิสแมสซ่าเพื่อทำการรักษา เธอได้ตรอมใจตายหลังจากที่ให้กำเนิดลูกแฝดอย่างลุค สกายวอล์คเกอร์ และเลอา สกายวอล์คเกอร์ จนลูกทั้งสองเติบโตขึ้นกลายเป็นผู้นำกองกำลังต่อต้านจักรวรรดิกาแลกติกในเวลาต่อมา ลุคได้กลายเป็นอัศวินเจไดเช่นเดียวกับพ่อ ขณะที่เลอาดำรงตำแหน่งเป็นผู้นำกองทัพเหมือนกับแม่ของเธอ
## ผังครอบครัว

## แหล่งข้อมูลอื่น
* Padmé Amidala ใน Star Wars Databank
* Padmé Amidala ใน Wookieepedia: The Star Wars Wiki

หมวดหมู่:ตัวละครในสตาร์ วอร์ส
หมวดหมู่:ตัวละครที่เป็นราชินี
หมวดหมู่:ตัวละครที่เป็นเจ้าหญิง
โยดา

**โยดา** () เป็นตัวละครในเรื่องแต่งชุด*[[สตาร์วอร์ส]]*ซึ่งปรากฏตัวในภาพยนตร์เกือบทุกภาคยกเว้น สตาร์ วอร์ส เอพพิโซด 4: ความหวังใหม่
เช่นเดียวกับชื่อหลายๆ ชื่อในสตาร์ วอร์ส ชื่อ "โยดา" อาจจะมาจากภาษาโบราณ ในกรณีนี้เช่นภาษาสันสกฤต จากคำว่า *"โยธา"* หรือภาษาฮิบรู คำว่า *yodea*

โยดาเป็นหนึ่งในอาจารย์เจไดที่มีชื่อเสียงและทรงพลังที่สุดในกาแลกซี และเป็นหนึ่งในเจไดแห่งสาธารณรัฐกาแลกติกที่รอดชีวิตจากสงครามโคลนและการกวาดล้างเจไดครั้งใหญ่ปฏิบัติหน้าที่เป็นปรมาจารย์เจไดในช่วงสงครามโคลน โยดาได้เป็นนายพลเจไดของกองทัพสาธาธารณรัฐกาแลกติกตั้งแต่ยุทธการจีโอโนซิสและยุทธการคาชี้ค แต่ถูกโคลนทรูปเปอร์ได้เล็งยิงตามคำสั่งที่ 66 แต่ก็รอดมาได้ด้วยการฆ่าพวกเขาและหนีไปร่วมสบทบกับโอบีวันกับเบล ออร์กานา และสามารถช่วยเหลือเหล่าเจไดจากคำสั่งที่ 66 ให้พวกเขาหลบหนีไป ต่อมาโยดา ได้เข้าไปปะทะกับดาร์ธ ซีเดียสที่คอรัสซังแล้วหลังจากนั้นจึงไปหลบซ่อนที่เดโกบาห์และแล้วโยดาได้มีชีวิตตั้งแต่การก่อตั้งจักรวรรดิกาแลกติกและสงครามกลางเมืองกาแลกติก โยดาได้พบกับลุค สกายวอล์คเกอร์ ตามคำแนะนำของสปิริตโอบีวันในช่วงปีที่ 3หลังยุทธการยาวินและหลังยุทธการฮอธ และช่วยสอนลุคให้เป็นเจได ต่อมาในช่วงปีที่ 4หลังยุทธการยาวิน โยดาได้เสียชีวิตลงก่อนสงครามกลางเมืองกาแลกติกจะจบลงด้วยกบฏได้รับชัยชนะ โยดาได้รับการยอมรับว่าเป็นเจไดที่ควรค่าแก่การเคารพและทรงภูมิที่สุดตลอดกาลและไม่มีใครเทียบได้ในความสามารถด้านสัมผัสแห่งพลัง

แต่แค่นั้นยังไม่จบ โยดาได้ปรากฏตัวอีกครั้งในภาพยนตร์สตาร์ วอร์ส: ปัจฉิมบทแห่งเจได เมื่อลุคเตรียมตัวเผาคลังความรู้แห่งเจไดบนดาว แต่ลังเลไปชั่วครู่ ก่อนที่จะได้พบกับวิญญาณพลังของโยดา ผู้ช่วยลุคทำลายคลังความรู้ และชี้แนะว่าลุคควรจะเรียนรู้จากความผิดพลาด

## โยดาในสื่ออื่นๆ
โยดาและดาร์ธ เวเดอร์ ได้รับการยืนยันว่าจะมาปรากฏตัวมาเป็นตัวละครในเกมโซลคาลิเบอร์ IV โดยโยดาจะปรากฏตัวมาในเครื่องเอ็กซ์บ็อกซ์ 360 ขณะที่ดาร์ธ เวเดอร์จะปรากฏตัวมาในเครื่องเพลย์สเตชัน 3

## แหล่งข้อมูลอื่น
* Yoda ใน Star Wars Databank
* Yoda ใน Wookieepedia: The Star Wars Wiki

หมวดหมู่:ตัวละครในสตาร์ วอร์ส
หมวดหมู่:อัศวินเจได
หมวดหมู่:ผู้ใช้กระบี่แสงในสตาร์ วอร์ส
หมวดหมู่:อาจารย์เจได
หมวดหมู่:สมาชิกสภาเจได
หมวดหมู่:ตัวละครที่เป็นนายพล
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครที่เป็นผี
หมวดหมู่:ตัวละครที่เป็นผู้ฝึกสอนศิลปะการต่อสู้
หมวดหมู่:ตัวละครที่เป็นผู้รอดชีวิตจากการฆ่าล้างเผ่าพันธุ์
หมวดหมู่:ตัวละครที่เป็นผู้รอดชีวิตเพียงผู้เดียว
มารา เจด สกายวอล์คเกอร์

**มารา เจด สกายวอล์คเกอร์** (Mara Jade Skywalker) เป็นตัวละครสมมติในจักรวาลขยายของเรื่องแต่งชุด *[[สตาร์ วอร์ส]]* ปรากฏตัวครั้งแรกในนิยายไตรภาคธรอว์นของทิโมธี ซาห์น และเป็นตัวละครที่ได้รับความนิยมที่สุดจากเรื่องชุดในหนังสือนิยาย จากแบบสำรวจเกี่ยวกับความนิยมในตัวละคร *สตาร์ วอร์ส* นั้น มาราได้อยู่ในยี่สิบอันดับสูงสุด เอาชนะตัวละครในจักรวาลขยายทั้งหมดและตัวละครจากภาพยนตร์อีกจำนวนหนึ่ง เธอเป็นตัวละครลับในเกมต่อสู้ *[[Star Wars: Master of Teräs Käsi]]* ในเพลย์สเตชัน และเป็นตัวละครที่เลือกเล่นได้ในเกมคอมพิวเตอร์ *[[Star Wars Jedi Knight: Mysteries of the Sith]]* การปรากฏตัวครั้งล่าสุดของเธออยู่ในเกมแนววางแผนแบบเรียลไทม์ *[[Star Wars: Empire at War]]* ซึ่งเธอได้ต่อกรกับกองกำลังกบฏ (รวมทั้งไคล์ คาทาร์น และลุค สกายวอล์คเกอร์ด้วย) ในฐานะของหัตถ์จักรพรรดิ

ในฐานะของหัตถ์จักรพรรดิ มารา เจด ปฏิบัติงานเป็นหนึ่งในมือสังหารส่วนตัวชั้นสูงสุดของจักรพรรดิพัลพาทีน หลังจากนั้นจึงเข้าเป็นรองผู้บังคับบัญชาหัวหน้างานลักลอบขนส่ง ทาลอน คารร์เด และได้แต่งงานกับลุค สกายวอล์คเกอร์ แล้วจึงได้รับตำแหน่งอาจารย์เจได มาราไม่มีบทบาทในภาพยนตร์ *สตาร์ วอร์ส* ภาคใดเลย แต่เธอถูกแสดงบทโดยนางแบบแชนนอน แมคแรนเดิล ในการ์ดเกม *[[Star Wars Customizable Card Game]]*

นักฆ่าที่ทำงานให้กับจักรพรรดิ พัลพาทีน, ครั้งสุดท้ายของเธอที่จะฆ่า ลุค สกายวอล์คเกอร์ แต่หลังจากที่ต่อสู้กัน สุดท้ายก็ตกหลุมรักกันกับ ลุค สกายวอล์คเกอร์ ในช่วงไม่กี่ปีที่พวกเขาตกอยู่ในความรักและการแต่งงาน เธอใช้ชื่อท้าย ว่า สกายวอล์คเกอร์ และอุทิศตนให้แก่เจไดและท้ายในที่สุด เธอถูกฆ่าตายโดย เจสันหลานชายของเธอ หลังจากที่เธอพบว่าเขาได้หันเข้าไปหาทางด้านมืด Dark Side

ในภาษาฮิบรู คำว่า มารา แปลว่า "bitter" (ขมขื่น รุนแรง ดุเดือด) ซึ่งอธิบายบุคลิกของมาราได้ค่อนข้างตรงตามหนังสือนิยายสตาร์ วอร์ส ในช่วงแรกๆ อย่างไรก็ดีมันยังมีความหมายว่า "myrrh" (ยางไม้หอมชนิดหนึ่ง) หรือ "fragrance" (กลิ่นหอม) ซึ่งบรรยายถึงบุคลิกตัวละครของเธอในหนังสือเล่มหลังๆ มาราเป็นหญิงแกร่งมากความสามารถ มีผมสีแดงเพลิง (fiery red) ดวงตาสีเขียวเข้ม (deep green) และทรวงทรงแบบนักเต้นรำ กล่าวกันว่าเธอค่อนข้างมีบุคลิกตัวละครคล้ายคลึงกับเจ้าหญิงเลอา ซึ่งเป็นน้องสาวฝาแฝดของสามีของเธอ
## แหล่งข้อมูลอื่น
* Mara Jade Skywalker ใน Star Wars Databank
* Mara Jade Skywalker ใน Wookieepedia: The Star Wars Wiki

หมวดหมู่:อัศวินเจได
หมวดหมู่:ตัวละครในสตาร์ วอร์ส
หมวดหมู่:ตัวร้ายในสตาร์ วอร์ส
หมวดหมู่:ผู้ใช้กระบี่แสงในสตาร์ วอร์ส
หมวดหมู่:ตัวละครที่เป็นนักเต้น
หมวดหมู่:ตัวละครที่เป็นทหาร
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นผู้สำเร็จราชการแทนพระองค์